b'\n_START_ARTICLE_\nHands up\n_START_PARAGRAPH_\nHands up (taip pat \xc5\xbeinomas kaip dancecore, german commercial trance, euro house) - trance muzikos stiliaus atmaina, atsiradusi apie 1997 m. Vokietijoje. Pasi\xc5\xbeymi stipriai i\xc5\xa1reik\xc5\xa1tu ritmu (iki 120 - 180 BPM) bei paprastomis melodijomis. Vokalas nesud\xc4\x97tingas, daug k\xc5\xabrini\xc5\xb3 apskritai be vokalo. Laikomas ma\xc5\xbedaug 1990 - 1996 metais Europoje ir ypa\xc4\x8d Vokietijoje populiaraus eurodance stiliaus t\xc4\x99siniu, nors kartais hands up n\xc4\x97ra i\xc5\xa1skiriamas kaip atskiras stilius ir vadinamas tiesiog eurodance (ypa\xc4\x8d apib\xc5\xabdinant tokias grupes, kaip Cascada, Groove Coverage, Italobrothers, Brooklyn Bounce). Tai n\xc4\x97ra tikslu, nes 10-ajame de\xc5\xa1imtmetyje populiarus eurodance turi daug ry\xc5\xa1ki\xc5\xb3 skirtum\xc5\xb3 nuo dabartinio hands up._NEWLINE_Stiliaus populiarumas prad\xc4\x97jo ma\xc5\xbe\xc4\x97ti nuo ma\xc5\xbedaug 2008 met\xc5\xb3, kai pagrindine Europos \xc5\xa1oki\xc5\xb3 muzikos srove tapo house (electro). Nema\xc5\xbeai hands up prodiuseri\xc5\xb3 kuria house po kitais pseudonimais, pvz., Manian (grup\xc4\x97s Cascada prodiuseris) house muzikos scenoje \xc5\xbeinomas kaip Spencer & Hill projekto narys, Rob Mayth - kaip Dave Darell, Kindervater - kaip Michael Mind, 89ers - kaip PH Electro, Ti-Mo kaip Walker & Daniels narys, ir t. t. Kai kurie atlik\xc4\x97jai, sekdami madomis ir siekdami didesn\xc4\x97s komercin\xc4\x97s s\xc4\x97km\xc4\x97s, apskritai pakeit\xc4\x97 savo stili\xc5\xb3 \xc4\xaf electro house, pvz., 2010 metais i\xc5\xa1leistas Groove Coverage k\xc5\xabrinys "Innocent" yra house stiliaus, ir nieko bendra neturi su senuoju grup\xc4\x97s stiliumi.'